	
	Parlamentul  României

[image: image1.jpg]



	


	Comisia pentru buget,

finanţe şi bănci

Bucureşti, nr. 4c-2/395
27.04.2022

PLx 511/2021
	
	Comisia pentru  politică economică, reformă şi privatizare
Nr.4c-7/402/2021
27.04.2022


	
	


BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.102/2021 pentru modificarea şi completarea Legii nr.213/2015 privind Fondul de garantare a asiguraţilor şi pentru modificarea altor acte normative, transmis Comisiei pentru buget, finanţe şi bănci şi Comisiei pentru politică economică, reformă şi privatizare, pentru dezbatere pe fond, în procedură de urgenţă, cu adresa nr. PLx.511 din 25 octombrie 2021. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,
	PREŞEDINTE,

	Bogdan - Iulian HUŢUCĂ


	Costel Neculai DUNAVA                                                                                            

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.102/2021 pentru modificarea şi completarea Legii nr.213/2015 privind Fondul de garantare a asiguraţilor şi pentru modificarea altor acte normative

În conformitate cu prevederile art. 95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru politică economică, reformă şi privatizare, au fost sesizate, prin adresa nr. PLx.511 din data de 25 octombrie 2021, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.102/2021 pentru modificarea şi completarea Legii nr.213/2015 privind Fondul de garantare a asiguraţilor şi pentru modificarea altor acte normative.


Conform prevederilor art.75 din Constituţia României, republicată şi ale art. 92, alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 


Senatul, în calitate de primă Cameră sesizată, a adoptat proiectul de Lege, în şedinţa din data de 18 octombrie 2021, ca urmare a depăşirii termenului de adoptare, cu respectarea prevederilor art.76 alin.(2) din Constituţia României republicată.


La dezbaterea proiectului de Lege s-au avut în vedere avizele favorabile ale Consiliului Legislativ, Consilului Economic şi Social, Comisiei juridică, de disciplină şi imunităţi.
Proiectul de Lege reglementează termenul de la care Fondul de garantare a asiguraţilor este îndreptăţit să efectueze plăţi către creditorii de asigurări, respectiv la 60 de zile de la data publicării în Monitorul Oficial al României a deciziei de retragere a autorizaţiei de funcţionare a asigurătorului. 

Totodată, plata de către Fond a creanţelor de asigurări stabilite ca fiind certe, lichide şi exigibile se va face în limita unui plafon de garantare de 500.000 lei.
Potrivit prevederilor art. 62 şi art. 64 din Regulamentul Camerei Deputaţilor, republicat, examinarea proiectului de Lege a avut loc în şedinţe separate.
Membrii Comisiei pentru buget, finanţe şi bănci au examinat proiectul de Lege, în ședințele cu prezenţă fizică și online din 29 martie 2022 şi 27 aprilie 2022.
La lucrările Comisiei, deputaţii și-au înregistrat prezența conform listei de prezenţă.

La dezbaterea acestui proiect de Lege au participat, în calitate de invitați, domnul Cristian Roşu - vicepreşedintele Autoritatăţii de Supraveghere Financiară, domnul Lucian Ovidiu Heiuş- secretar de stat în cadrul Ministerul Finanţelor şi reprezentanţii Confederației Operatorilor și Transportatorilor Autorizați din România (COTAR), Confederației Naționale a Federațiilor și Asociațiilor de Consumatori (CONROM) şi Asociaţiei Utilizatorilor Români de Servicii Financiare (AURSF).   

Membrii Comisiei pentru politică economică reformă şi privatizare au examinat inițiativa legislativă menţionată mai sus şi în şedinţa din 12 aprilie 2022.
Din numărul total de 19 membri ai Comisiei au participat la dezbateri 16 deputaţi.
La lucrările Comisiei au participat, în calitate de invitați, din partea Autoritatății de Supraveghere Financiară, domnul Cristian Roșu – vicepreședinte – membru executiv – sectorul asigurărilor-reasigurărilor și doamna                          Simona Dobrică – șef serviciu, din partea Confederației Operatorilor și Transportatorilor Autorizați din România (COTAR), domnul Vasile Ștefănescu – președinte, domnul Florin Pandele – vicepreședinte și domnul Dan Minoiu – avocat, din partea Confederației Naționale a Federațiilor și Asociațiilor de Consumatori – «Convenția CONROM», domul Marian Ene – împuternicit, din partea Uniunii Naționale a Societăților de Asigurare și Reasigurare din România (UNSAR), domnul Alexandru Ciuncan – director general, domnul  Ovidiu Ciobanu – avocat și doamna Oana Ghiocea – consultant, iar din partea Ministerului Finanțelor, doamna Magdalena Ioniță  - șef serviciu.
În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților un raport comun de adoptare a proiectului de Lege privind aprobarea Ordonanţei de urgenţă a Guvernului nr.102/2021 pentru modificarea şi completarea Legii nr.213/2015 privind Fondul de garantare a asiguraţilor şi pentru modificarea altor acte normative cu amendamentele admise prezentate în anexa nr.1.
Amendamentele respinse sunt prezentate în anexa nr.2.
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,
	PREŞEDINTE,

	Bogdan - Iulian HUŢUCĂ

SECRETAR,

Iulius – Marian FIRCZAK
Şef serviciu,

Giorgiana Ene
Expert parlamentar,

Laura Elena Gheorghe
	Costel Neculai DUNAVA                                                                                            
SECRETAR,

Bogdan-Alin STOICA


Şef serviciu,

                            Lidia-Graziella Segărceanu


Anexa nr. 1
AMENDAMENTE ADMISE

În urma examinării, Comisiile propun adoptarea proiectului de lege cu următoarele amendamente:
	Nr. crt.
	Text ordonanță
	Text Senat
	Text propus de comisie

(autorul amendamentului admis)
	Motivare

	1. 
	
	LEGE 

privind aprobarea Ordonanței de urgență a Guvernului nr.102/2021 pentru modificarea și completarea Legii nr.213/2015 privind Fondul 

de garantare a asiguraților și pentru modificarea altor acte normative
	Nemodificat
	

	2. 
	
	Articolul unic- Se  aprobă  Ordonanța  de  urgență  a Guvernului nr.102 din 22 septembrie 2021 pentru modificarea și completarea Legii nr.213/2015 privind Fondul de garantare a asiguraților și pentru modificarea altor acte normative, publicată în Monitorul Oficial al României, Partea I, nr.916 din 24 septembrie 2021.
	Articolul unic- Se  aprobă  Ordonanța  de  urgență  a Guvernului nr.102 din 22 septembrie 2021 pentru modificarea și completarea Legii nr.213/2015 privind Fondul de garantare a asiguraților și pentru modificarea altor acte normative, publicată în Monitorul Oficial al României, Partea I, nr.916 din 24 septembrie 2021, cu următoarele modificări şi completări:
	

	3. 
	Titlul Ordonanţei

ORDONANŢĂ DE URGENŢĂ nr. 102 din 22 septembrie 2021 pentru modificarea şi completarea Legii nr. 213/2015 privind Fondul de garantare a asiguraţilor şi pentru modificarea altor acte normative
	Nemodificat

	Nemodificat
	

	4. 
	Art. I.- Legea nr. 213/2015 privind Fondul de garantare a asiguraţilor, publicată în Monitorul Oficial al României, Partea I, nr. 550 din 24 iulie 2015, se modifică şi se completează după cum urmează:
	Nemodificat
	Nemodificat


	

	5. 
	3. La articolul 2, alineatul (3) se modifică şi va avea următorul cuprins:
	
	1. La art. I. punctul 3, alineatul (3) al articolului 2 se modifică şi va avea următorul cuprins:
	

	
	(3) Fondul protejează creditorii de asigurări prin plata de creanţe de asigurări, rezultate din contractele de asigurare facultative şi obligatorii încheiate, în cazul constatării de către ASF a insolvenţei unui asigurător, după parcurgerea de către creditorul de asigurări a procedurii administrative reglementate de prezenta lege, cu respectarea plafonului de garantare prevăzut în prezenta lege şi în limita resurselor financiare disponibile la momentul plăţii, prevăzute la art. 5; în cazul în care disponibilităţile Fondului nu sunt suficiente pentru acoperirea cuantumului sumelor cuvenite creditorilor de asigurări, creanţele acestora vor fi onorate pe măsura alimentării Fondului cu resursele financiare prevăzute de prezenta lege.
	
	(3) Fondul protejează creditorii de asigurări prin plata de creanţe de asigurări, rezultate din contractele de asigurare facultative şi obligatorii încheiate, în cazul constatării de către ASF a insolvenţei unui asigurător, după parcurgerea de către creditorul de asigurări a procedurii administrative reglementate de prezenta lege, respectând şi hotărârile pronunţate de instanţele de judecată împotriva asiguratorului până la data deschiderii procedurii de faliment, în limita plafonului de garantare prevăzut în prezenta lege şi în limita resurselor financiare disponibile la momentul plăţii, prevăzute la art. 5; în cazul în care disponibilităţile Fondului nu sunt suficiente pentru acoperirea cuantumului sumelor cuvenite creditorilor de asigurări, creanţele acestora vor fi onorate pe măsura alimentării Fondului cu resursele financiare prevăzute de prezenta lege.
Autori: Comisia pentru buget, finanţe şi bănci și Comisia pentru politică economică.
	Pentru claritatea și precizia normei juridice

	6.


	12. La articolul 6, alineatul (4) se modifică şi va avea următorul cuprins: 
(4) Pentru acoperirea obligaţiilor generate de aplicarea prezentei legi, Autoritatea de Supraveghere Financiară poate majora în cursul anului cota procentuală luată în calcul la stabilirea contribuţiei, cu respectarea limitei prevăzute la alin. (2).
	Nemodificat
	Nemodificat
	

	7.
	
	
	2. La art.I. după punctul 10, se introduce un nou punct, pct.101 cu următorul cuprins:

101 - La articolul 5, după litera g) a alineatului (1) se introduce o nouă literă, lit. h) cu următorul cuprins:
h) contribuție specială percepută de la asigurători, în cazul în care Fondul gestionează situații de insolvență pentru care se estimează că se vor plăti sume care depășesc disponibilitățile Fondului.

Autor: Deputat Minorităţi Iulius Marian Firczak, Comisia pentru politică economică și Comisia pentru buget, finanţe şi bănci.
	Amendamentul are în vedere cazurile în care Fondul gestionează situații de insolvență a asigurătorilor pentru care se estimează că se vor plăti sume care depășesc disponibilitățile Fondului, inclusiv în contextul modificărilor aduse Legii nr. 213/2015 prin OUG nr. 102/2021, prin care Fondul trebuie să procedeze la plata imediată a sumelor cuvenite creditorilor de asigurări ai unui asigurător în insolvență, respectiv în 60 de zile de la data publicării în Monitorul Oficial al României a deciziei Autorității de Supraveghere Financiară de retragere a autorizației de funcționare şi constatare a existenței indiciilor stării de insolvență.

Estimarea sumelor datorate de către Fond pentru un asigurător in insolvență se face după ce asigurătorul predă Fondului evidența contractelor de asigurare în vigoare la data comunicării deciziei mai sus menționate, evidența completă a dosarelor de daună, precum și evidențele tehnico-operative şi contabile aferente acestor contracte și dosare.

	8.


	
	
	3. La art.I. după punctul 12, se introduce un nou punct, pct.121 cu următorul cuprins:
121 - La articolul 6, după alineatul (4) se introduc patru noi alineate, alin. (5) - (8) cu următorul cuprins:
(5) Prevederile alin. (1), alin. (2) și alin. (4) se aplică prin similitudine și în cazul contribuțiilor speciale prevăzute la art. 5 alin. (1) lit. h), acestea fiind evidențiate distinct în evidențele contabile ale Fondului, conform reglementărilor emise de A.S.F.
(6) Cota procentuală aferentă contribuțiilor speciale se aprobă prin hotărârea Consiliului Autorității de Supraveghere Financiară, la propunerea Consiliului de administrație al Fondului.

(7) Prin excepție de la prevederile art. 7 alin. (2), contribuțiile speciale datorate și virate în contul Fondului se vor restitui asigurătorilor atunci când disponibilitățile Fondului sunt suficiente pentru acoperirea cuantumului sumelor cuvenite creditorilor de asigurări și pe măsura alimentării Fondului cu resursele financiare prevăzute de prezenta lege; Fondul nu datorează dobânzi aferente contribuțiilor speciale încasate.
(8) Procedura de restituire a contribuțiilor speciale se stabilește prin reglementări emise conform prevederilor art. 30. 
Autor: Deputat Minorităţi Iulius Marian Firczak, Comisia pentru buget, finanţe şi bănci și Comisia pentru politică economică.
	Amendamentul propus are în vedere reglementarea unei surse distincte de venit pentru Fond, respectiv stabilirea unor contribuții speciale ce urmează a fi plătite de asigurători, în situații excepționale, contribuții ce au caracter temporar, sunt colectate de Fond cu titlu de împrumut și urmează a fi restituire pe măsura alimentării Fondului cu resursele financiare prevăzute de prezenta lege. În acest sens se evită o eventuală majorare a contribuțiilor asigurătorilor și o eventuală afectare a patrimoniului acestora, protejându-se în acest fel buna desfășurare a activității de asigurare din România și implicit interesele asiguraților, prin instituirea unei contribuții speciale ce urmează a fi restituită în integralitate.


Anexa nr. 2
AMENDAMENTE RESPINSE
În cursul dezbaterii, Comisiile  au  respins următoarele amendamente:

	Nr. crt.
	Text ordonanţă
	Text Senat
	Text propus de comisie

(autorul amendamentului admis)
	Motivarea admiterii/respingerii

	1. 1.
	4.La articolul 2, după alineatul (3) se introduc două noi alineate, alineatele (31) şi (32), cu următorul cuprins:
	
	1. La art. I. punctul 4, alineatul (32)  al articolului 2 se modifică şi va avea următorul cuprins:
	

	
	(32) Sunt excluse de la aplicarea prezentei legi orice obligaţii decurgând din contractele de reasigurare încheiate de asigurătorul în insolvenţă
	
	(32) Prezenta lege se aplică inclusiv obligaţiilor decurgând din contractele de reasigurare încheiate de asigurătorul aflat în insolvenţă în calitate de reasigurător.

Autori:

Deputat PNL Gheorghe Pecingină

Deputat  PSD Marius Constantin Budăi
	Motivarea admiterii: Potrivit art. 1 alin. (2) pct. 2 din Legea nr. 237/2015 privind autorizarea şi supravegherea activităţii de asigurare, activitate de asigurare este definită ca fiind „activitatea exercitată în sau din România, care desemnează, în principal, oferirea, distribuţia, negocierea, încheierea de contracte de asigurare şi reasigurare, încasarea de prime, lichidarea de daune, activitatea de regres şi de recuperare, precum şi investirea sau fructificarea fondurilor proprii şi atrase prin activitatea desfăşurată”.

Astfel, activitatea de asigurare cuprinde printre altele, încheierea de contracte de asigurare și reasigurare. 

Reasigurarea reprezintă activitatea de asigurare a asigurătorilor, prin care asigurătorul, pentru a face față unor obligații de plată viitoare, cedează integral sau parțial din riscurile subscrise, către o altă societate specializată numită reasigurător, respectiv integral sau parțial din prima încasată de la asigurați.

Pentru fiecare contract de asigurare reasigurat, reasigurătorul preia riscul asigurat de asigurătorul inițial.

Aplicându-se legea în varianta aprobată de Senat se crează un tratament discriminatoriu între contractele de asigurare emise asiguratorul în insolvență și contractele de asigurare reasigurate de asiguratorul în insolvență, ceea ce contravine principiului dreptului asigurărilor. 

În acest context, se impune ca de prevederile legii nr. 213/2015 să beneficieze și societățile de asigurare care au încheiate contracte de reasigurare cu asigurătorul în insolvență, pentru a se asigura o coerență în aplicare și un tratament echitabil pentru fiecare creditor al asiguratorului în insolvență, pentru creante izvorate din activitatea de asigurare a acestuia, asa cum este ea definită în Legea 237/2015.

Contractele de reasigurare în care asiguratorul în insolvență are calitatea de reasigurător, produc aceleași efecte precum contractele de asigurare în sine, în sensul că, deși riscul este asumat în primă instanță de asigurător, prin contractul de reasigurare, riscul este preluat de asigurătorul în insolvență în schimbul încasării unei prime de reasigurare.

În situația în care, în temeiul unui contract de asigurare emis de un asigurător care beneficiază de reasigurare de la asigurătorul în insolvență, sunt constituite dosare de daună, prevederile speciale privind asigurările, se vor aplica inclusiv asigurătorului în insolvență, în temeiul contractului de reasigurare încheiat între cele două părți.

Prin urmare, dosarul de daună deschis în baza unui contract de asigurare care beneficiază de reasigurare de la asigurătorul în insolvență, va avea același regim juridic ca orice alt dosar de daună deschis de asigurătorul în insolvență în baza unui contract de asigurare emis de asigurătorul în insolvență însuși.

Excluderea de la aplicarea Legii nr. 213/2015 a obligațiilor provenite din contractele de reasigurare, crează un dezechilibru nejustificat între tratamentul aplicabil dosarelor de daună deschise în baza contractelor de asigurare emise de asigurătorul în insolvență, și dosarele de daună pentru care asigurătorul în insolvență a preluat riscurile în reasigurare, și a încasat prime de asigurare, care de cele mai multe ori depășesc procentul de 70% din valoarea lor.

Prevederile proiectului de lege pentru aprobarea Ordonanței de urgenţă a Guvernului nr.102/2021, în varianta adoptată de Senat, încalcă dreptul asigurătorilor care au cumpărat reasigurare de la asigurătorul în insolvență, de a beneficia în continuare de reasigurare pentru dosarele de daună ce fac obiectul contractelor de reasigurare, cu respectarea limitei plafonului împus de legislația în vigoare.

În concluzie, în forma adoptată de Senat, asigurătorii care au cumpărat reasigurare de la asigurătorul în insolvență, nu se pot adresa Fondului de garantare pentru achitarea indemnizației de asigurare, cu respectarea plafonului maxim stabilit, neputând solicita nici măcar restituirea primelor de reasigurare achitate în temeiul contractului de reasigurare încheiat.

Prin urmare, un asigurător care a cumpărat reasigurare de la un asigurător în insolvență, conform modificărilor propuse prin OUG nr. 102/2021, rămâne cu un risc preluat care genereaza daune, în contextul în care prima de asigurare a fost virată (parțial sau integral) către asigurătorul aflat în insolvență, în schimbul obținerii de reasigurare, contravenind astfel principiului echității și creând un grav și nejustificat dezechilibru între contractele de asigurare aflate în evidența asigurătorului în insolvență.

În plus, în condițiile în care prin proiectul de lege aprobat de Senat se acordă asigurătorilor posibilitatea să recupereze de la asigurătorul în insolvență, prin subrogare, regres sau acțiune directă, sume plătite tertei persoane păgubite, este necesar ca acestă posibilitate să fie acordată și asigurătorilor care au încheiate contracte de reasigurare cu asigurătorul în insolvență.

Motivarea respingeri: Prin vot

	2. 2.
	7.La articolul 4 alineatul (1), literele a), b), d şi e) se modifică şi vor avea următorul cuprins:
	
	2.  La art. I. punctul 7, literele a), b) pct. (i), (iii) şi e)  ale  alin. (1) al articolului 4 se modifică şi va avea următorul cuprins:
	Motivarea admiterii: este prezentată la Alin. (32) al art. 2, de mai sus

Motivare respingere: prin vot



	
	a) creanţa de asigurări - creanţele creditorilor de asigurări, indiferent de momentul naşterii acestora raportat la data deschiderii procedurii de faliment, care rezultă dintr-un contract de asigurare, inclusiv sumele rezervate pentru aceşti creditori atunci când unele elemente ale datoriei nu sunt cunoscute încă; se consideră creanţe de asigurări sumele achitate creditorilor de asigurări din disponibilităţile Fondului, reprezentând despăgubiri/indemnizaţii şi primele datorate de către asigurătorul debitor pentru perioada în care riscul nu a fost acoperit de acesta, ca urmare a încetării contractelor de asigurare;
b) creditorii de asigurări, deţinători ai uneia sau mai multor creanţe de asigurare sunt, după caz: (i)persoana asigurată - persoana fizică sau juridică aflată în raporturi juridice cu asigurătorul debitor prin încheierea contractului de asigurare; 

(iii)terţa persoană păgubită - persoana îndreptăţită să primească despăgubiri pentru prejudiciul suferit ca urmare a producerii unui risc acoperit printr-un contract de asigurare de răspundere civilă, inclusiv asigurătorul îndreptăţit în baza legii să recupereze de la asigurătorul în insolvenţă sume plătite acestei persoane prin subrogare, regres sau acţiune directă;
e) plafon de garantare - nivelul maxim al garantării pentru o creanţă de asigurare datorată în temeiul unui contract de asigurare încheiat de asigurătorul aflat în insolvenţă."
	
	a) creanţa de asigurări – creanţele creditorilor de asigurări, indiferent de momentul naşterii acestora raportat la data deschiderii procedurii de faliment, care rezultă dintr-un contract de asigurare/reasigurare, inclusiv sumele rezervate pentru aceşti creditori atunci când unele elemente ale datoriei nu sunt cunoscute încă; se consideră creanţe de asigurări sumele achitate creditorilor de asigurări din disponibilităţile Fondului, reprezentând despăgubiri/indemnizaţii şi primele datorate de către asigurătorul debitor pentru perioada în care riscul nu a fost acoperit de acesta, ca urmare a încetării contractelor de asigurare și/sau a contractelor de asigurare care beneficiază de reasigurare de la asigurătorul aflat în insolvență;
b) creditorii de asigurări, deţinători ai uneia sau mai multor creanţe de asigurare sunt, după caz:

(i) persoana asigurată – persoana fizică sau juridică aflată în raporturi juridice cu asigurătorul debitor prin încheierea contractului de asigurare, sau persoana juridică aflată în raporturi juridice cu asigurătorul debitor, prin încheierea contractului de reasigurare;
iii) terța persoană păgubită - persoana îndreptățită să primească despăgubiri pentru prejudiciul suferit ca urmare a producerii unui risc acoperit printr-un contract de asigurare de răspundere civilă sau printr-un contract de asigurare de raspundere civila reasigurat de asiguratorul in insolventa, inclusiv asigurătorul îndreptățit în baza legii să recupereze de la asigurătorul în insolvență sume plătite acestei persoane prin subrogare, regres sau acțiune directă;
e) plafon de garantare - nivelul maxim al garantării pentru o creanţă de asigurare datorată în temeiul unui contract de asigurare/reasigurare încheiat de asigurătorul aflat în insolvenţă. 

